cyanic-selkie/wikianc huggingface dataset:
Roma
Aevum renascentiae litterarum
Paparum clericorumque vitae ratio, simonia et venditio litterarum indulgentialium, quibus opes ad Basilicam Vaticanam aedificandam colligerentur, multis hominibus piis odio erant et inter causas principales numerantur, quare anno 1517 in Germania Reformatio orta est. Novi motus, quos Hieronymus Savonarola incitavit, quasi primi rerum futurarum monitus erant. Die 31 Decembris, 1494 Roma ab exercitu Caroli VIII regis Franciae expugnata, sed mox iterum liberata est.
Commutatio autem fortunae incidit, cum die 6 Maii 1527 milites imperatoris Caroli V urbem ingressi sunt et vastaverunt; hunc casum historici Italici il sacco di Roma appellant, id est Latine direptionem Romae. Landsknecti, quorum maxima pars Protestantes erant, iam diu nulla stipendia acceperant; cupiditate effrenati et partim odio ecclesiae Romanae commoti urbem spoliaverunt, ut fere 90 partes artificiorum direptae et 20 000, ut putatur, pristinorum 55 000 incolarum interfecti aut morbis consumpti sint. Cum Papa Clemens VII in Castello Sancti Angeli oppugnatus die 7 Iunii 1527 denique se dedisset, urbs vastata et ad paupertatem redacta, Renascentia Romae finita erat.
Reformatio Catholica et tempus Barocum
Post Romam direptam, mores urbani mutati sunt: Clementis VII papae successor Paulus III Farnesius anno 1545 Concilium Tridentinum indixit, cuius consiliis ad effectum adducendis Reformatio Catholica sive Contrareformatio, quae dicitur, profecta est. Artes, antea sublimes et antiquis aemulae, nunc magis religioni docendae serviverunt, et hominibus simplicibus facilius erant tcomprehensibiles. Ipsum Michaelem Angelum Clemens VII anno 1534 ultimum iudicium in Sacello Sixtino depingere iussit (confectum 1536–1541, Paulo III regnante), quo omnes horrorem direptionis Romae memorantes ad conversionem morum suorum vocati sunt.
Postquam ecclesia iterum confirmata est, Roma novis monumentis, quibus papatus restitutus celebrabatur, et permultis ecclesiis ornata est. Familiae nobiles (Barbarini, Pamphili, Chisii, Rospigliosi, Altieri, Odescalchi) a papis ex iis oriundis adiutae palatia sua baroca aedificaverunt. Longae viae per vicos antiquos directos saepe aspectus obeliscorum vel aliorum monumentorum praebent. Fora fontibus sive fontanis instructa sunt. Quod barocus aspectus ad hunc diem paene immutatus asservatus est, urbs una cum civitate Vaticana in indicem UNESCO Mundi Hereditatis relata est.
Tempus recentius
Aevo Illuminationis papae studiis archaeologicis faverunt et vitam hominum meliorem reddiderunt. Tamen potentia papatus paulatim minuta est et finis dominatus saecularis appropinquare videbatur: Anno 1773 Clemens XIV a potentibus saecularibus Iesuitas opprimere coactus est. Annis ab 1798 ad 1800 Prima Res Publica Romana militibus Francogallicis adiuvantibus constituta est. Status papalis mense Iunio 1800 restitutus, sed mox Napoleone I regnante, provincia imperii Francici facta est, quae primo Département du Tibre (1808–10) et postea Département Rome (1810–14) appellata est. Napoleone autem dimisso, status ecclesiasticus Consilio Vindobonensi anno 1814 iterum restitutus est.
Anno 1849, Secunda Res publica Romana, quam inter alios Iosephus Mazzini et Iosephus Garibaldi sustentaverunt, orta, mox autem opressa est. Anno 1861, postquam tota fere Italia a potentiis exteris liberata est, Roma caput novae civitatis declarata est, quamquam adhuc in dicione papae erat, qui a Napoleone III rege Franciae protectus est propter principium monarchicum, quod ut custodiendum esset a Consilio Vindobonensi constitutum est. Cum anno 1870 propter Bellum Germano-Francicum copiae Francicae abductae essent, manus Italianae Romam per Portam Piam ingressi sunt (vide: Expugnatio Romae). Anno 1871 Roma (post Augustam Taurinorum et Florentiam) caput Italiae facta est. Clarum unitatis et regni Italiae signum monumentum nationale factum est nomine Monumentum Victorii Emmanuelis II (Monumento Vittorio Emanuele II sive Vittoriano) (regi homonymo dedicato) in septentrionali Capitolii clivo aedificatum, quod anno 1911 inauguratum est. Papae et civitas Italiana per multos annos hostiliter se gerebant, papae se captivos in Vaticano dixerunt.
Paulo post primum bellum mundanum motus politicus Fascismi in Italia exarsit. Anno 1922 Benitus Mussolini iter Romam, quod dicitur, fecit, novum Imperium Italianum declaravit, alias partes suppressit, cum Germania Nazistica foedus iniit. Mussolini magnas urbis partes destrui iussit, ut viae latae et fora magnifica ad renascentiam imperii Romani celebrandam aedificarentur. Numerus incolarum celeriter super 1 000 000 ascendit. Anno 1929 Romae minima mundi civitas sui iuris, Civitas Vaticana nata est, cum die 11 Februarii Lateranensia pacta a cardinale Secretario Status Petro Gasparri et Benito Mussolini subscripta sunt, quibus mutua inter Italiam et Sanctam Sedem recognitio data est.
Secundo bello mundano Romae maxima ex parte temperatum est. Tamen die 18 Iulii 1943, cum Basilica Sancti Laurentii extra muros et vici vicini bombis Anglo-Americanis deleti sunt, plus quam 3000 incolarum necati et 11 000 vulnerati sunt. Mussolini delapso urbs a copiis Germanis occupata et urbs libera declarata, die 4 Iunii 1944 demum liberata est.
Roma hodierna
Post secundum bellum mundanum, Roma celeriter crevit; sic dictum "miraculum oeconomicum Italianum" Romam fecit urbem iucundam, quae etiam multis pelliculis (sicut La dolce vita) scaenam praebuit. Post annum 1990, cum urbs plus quam 2.8 milliones incolarum nancta est, numerus incolarum decrescere coepit, quod multi extra urbem vivere malebant. Magna aedifica extra urbem historicam erecta sunt, ut puta in vico E.U.R., qui, iam anno 1938 a duce Mussolini inchoatus, post secundum bellum mundanum perfectus est. Quod reliquiae antiquitatis non solum multis locis visibiles sunt, sed praesertim paene ubique in aedificiis et sub solo exstant, quaevis mutatio sive adaptatio (renovatio aedificiorum, aedificatio novarum viarum et ferriviae subterraneae) difficilis est.
Maiores autem difficultates quam nucleus historicus suburbia saepe turpia praebent, in quibus multa scelera committuntur. Ibi post secundum bellum mundanum saepe aedificia sine auctoritate et paene nullo ordine erecta sunt. Cum vetere in urbe tot ecclesiae sint, ut conservari vix possent, in suburbiis non raro desunt. Praeterea urbi, quae olim omnibus incolis thermas vel balnearia praebebat, hodie thermae paene non sunt.
Magnus numerus hominum, qui ex toto orbe terrarum confluunt, ut reliquias antiquitatis aut sepulcra apostolorum visant, plurimis incolis laborem et victus praebent.
Situs urbis
Roma medio in Latio prope mare Tyrrhenum ad Tiberim flumen iacet, plus minusve 37 metra supra maris aequor. Tiberis pluribus flexionibus per urbem in meridiem versus fluit. In urbe septentrionali Anien se Tiberi coniungit. Vicina regio Italiane Campagna Romana vel brevius Campagna vocatur; planities est, quae se a Tiberi usque ad Circeum extendit. A Roma in orientem versus Aprutium est, in boreo-orientem versus sunt montes Sabini, in meridiem montes Albani.
Prior provincia Romana, nunc "Urbs metropolitana Romae capitis" appellata, in septentrionibus finitima est provinciis Viterbiensi et Reatinae, in oriente Aquilanae in Aprutio regione, et in meridie provinciis Frusinati et Latinensi.
Subdivisiones Romae
Commune Romanum, sive Roma Capitale ('Roma capitalis'), ut nunc publice vocatur, in tres categorias divisum est: administrativam, urbanisticam, historicam (vel toponomasticam).
Subdivisio administrativa
Ratione administrativa Roma anno 1972 in viginti circoscrizioni (circumscriptiones) divisa est, quae numeris Latinis ab I ad XX numerantus (indicem pristinorum circumsriptionum invenies in Categoria:Municipia Romae). Anno 1992 circumscriptio XIV a Roma separata et commune autonomum nomine Flumen Micinum factum est. Postea, anno 2001, circumscriptiones municipia facta sunt, numeris immutatis. Anno 2013 ordo municipiorum mutatus est, ut fierent quindecim municipia.
Subdivisio urbanistica
Mense Iulio anni 1977 tota Roma divisa est in zonas sub aspectu urbano similes; quae zonae urbanisticae vocatae sunt. Municipia hodierna divisa sunt in 155 zonas urbanisticas.
Subdivisio toponomastica
Subdivisio toponomastica e 116 regionibus constat, qui iterum dividuntur, ut sequitur:
Status caeli
Tres stationes meteorologicae Romae sunt: statio "Roma media", statio "Roma - Mons Marius", statio "Roma Urbs". Clima Romae est mediterraneum, aestates calidae et aridae sunt, hiemes humidae, aere plerumque temperato, raro tamen ningit, exempli gratia annis 1929 et 1985.
Progressus incolarum
Numerus incolarum sequentis indicis usque ad annum 1858 aestimatio est, annis 1871-2001 census cuiusvis anni, anno 2005 ratio Instituti nationalis statisticae (ISTAT). (*) Magnum schisma occidentale 1309–1376, pestis 1348/1350
(**) direptio Romana 1527 (ab exercitu vel Landsknectis Caroli V facta)
Cultura
Post secundum bellum mundanum Romae cinematographia florebat et pelliculae in Cinecittà creatae toto orbe magnum exitum habuerunt, exempli gratia: La dolce vita, Quo vadis, Ben Hur, etc.
Romae adhuc hodie est praeclarorum diariorum (ut La Repubblica et Il Tempo) sedes.
Homines notabiles praesenti urbi Romae colligati
De hominibus antiquae Romae vide "Romani antiqui"
Municipia Romae
Praeterea haec regiones antiquae sunt:
Res oeconomicae
Romae multa diaria edita sunt, exempli gratia Res Publica, Il tempo, Unitas, Nuntius, Observator Romanus, etc. Romae est sedes Organizationis Alimentariae et Agriculturalis (OAA) Consociationis Nationum.
Administratio urbis
Praesens praefectus urbis est a die 20 Iunii 2016 Virginia Raggi (Motus V stellarum). Antea urbis praefecti fuerunt: Ignatius Marino (2013-2015), Franciscus Rutelli (1993–2001), Gualterus Veltroni (2001–2008), Ioannes Alemanno (2008–2013) (Populus Libertatis). Vide etiam Romae praefectos urbis.
Mutter Courage und ihre Kinder
Mutter Courage und ihre Kinder est clarum opus theatrale a Bertoldo Brecht anno 1938/39 scriptum et primum Turici die 19 Aprilis 1941 editum, id est inter secundum bellum mundanum. Hoc opere, quod de belli tricennalis tempore agit, Brecht bellum et vim damnare voluit.
Acerba animi
Acerba animi est a Encyclica Epistula papae Pii XI die 29 Septembris 1932 promulgata. Haec encyclica persecutionibus Ecclesiae Catholicae in Mexico dicata est.
Mutter Courage und ihre Kinder
Operis persona prima est Anna Fierling, mercatrix, quae in terris a bello vastatis res vendit et cuius tres liberi in bello necati sunt.
Acerba animi
Encyclicae Pii XI Iniquis afflictisque anno 1926 et Nos es muy conocida anno 1937 etiam de persecutionibus Ecclesiae Catholicae in Mexico agunt.
Ghostbusters II
Ghostbusters II est pellicula comica Ivan Reitman moderatoris cinematographici anno 1989 edita, quae fabulam Ghostbusters pelliculae continuat. Scripta est a Daniele Aykroyd et Haroldo Ramis, duobus histrionibus pelliculae.
Duell
Duell est prima pellicula a moderatore cinematographico Stephano Spielberg anno 1971 ducta. In hac pellicula, quae enarrat de proelio inter vir autocineti conducens et autocinetum onerarium, agunt praeclari histriones:
Ghostbusters
Ghostbusters est pellicula comica Johannes Reitman moderatoris cinematographici anno 1984 edita, quae narrat de tribus viris rerum parapsychologiarum peritis, qui manes sive larvas venari colligereque incipiunt. Scripta est a Daniele Aykroyd et Haroldo Ramis, qui etiam ipsi in pellicula agunt partes.
Post quinquennium Johannes Reitman et alteram pelliculam fecit, Ghostbusters II, quae narrationem continuat.
Rauville-la-Bigot
Rauville-la-Bigot  est commune 1146 incolarum (anno 2009) praefecturae Manicae in Franciae borealis provincia Normannia Inferiori.
Ecclesia Sancti Bartholomaei (Marnae)
Ecclesia Sancti Bartholomaei (Italice Chiesa parrocchiale di San Bartolomeo) est parvum templum Marnae situm. Erat hic iam saeculo duodecimo parvum templum, sed praesens aedificium annis ab 1984 ad 1988 refectum est.
Prophetia Amos
Prophetia Amos (Hebraice: עָמוֹס) est liber Veteris Testamenti. Amos ipse est unus prophetarum minorum, qui fuit propheta in Regno Israel, Ieroboam II (783–743 a.C.n) regnante.
Regio ecclesiastica Tusciae
Regio ecclesiastica Tusciae (vel Regio ecclesiastica Etruriae) est una ex sedecim regionibus ecclesiasticis in quas dividitur Ecclesia Catholica in Italia, cuius territorium circĭter regioni Tusciae congruit. Municipium Marradi in Regione ecclesiastica Aemilia-Romania adest.
Ioannes Argyropylus Byzantius
Ioannes Argyropylus Byzantius (Graece ) fuit scholasticus, philosophus, humanista serioris Medii Aevi et prioris Renascentiae. Fuit alumnus scholarum Constantinopolitanarum; philologiam Graecam in universitatibus Paduanae, Romae, Florentiae docuit. Natus anno circiter 1395 Constantinopoli, die 26 Iunii, 1487, in Civitate Ecclesiae obiit.
Rete neuronum artificiale
Rete neuronorum artificiale est rete neuronorum artificialium. Coniunctum est cum intellegentia artificiali. Formantur retia artificialia in computatris, in parte ope programmatum computatralium, in parte ope memoriarum electronicarum.
Retia artificialia solum in parte ad exempla biologica valent. Nimirum separantur ab retibus artificialibus retia neuronorum biologica partes systematis nervosi organismi vivi. In technologia hodierna varia genera retium artificalium excogitabantur.
Neuron artificiale
Anno 1943 Warren McCulloch et Gualterius Pitts exemplum neuroni proposuerunt. Plerisque retis hoc exemplum adhiberi solet, quod est exemplum maxime simplex neuroinformaticae. Quaeque celluae indita et edita binaria (0 et 1) est, tamen limen inditarum numero reali describi potest.
Structura simplex
Reti simplici tabulae tres sunt: tabulae indita et occultae et edita. De consuetudine quaeque tabulae processus proprius attribuitur. Quaeque tabula connectitur cum tabula proxima: planities indita cum tabula occulta, tabula occulta cum planitie tertia edita. Densitates (efficacitates) connexuum horum actionibus suis commutatur, ita virtutes retium mutant. .
Perceptronum
Perceptronum est rete neuronorum artifiacle simplex, in versione simlice cum singulari neurono artificiali, cui indita bina et singulari sunt. Neuron artificiale ex inditis summam ex inditis, quibus onera effectuum non aequalia esse possunt, calculat. Franciscus Rosenblatt exemplum haec anno 1958 divulgavit.
Arrodets
Arrodets (Occitanice Eths Arrodèths) est parvum commune Francicum 26 incolarum (anno 2014) praefecturae Pyrenaei Superioris in regione australi Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Abdalla Nasirii filius Chalifae filii gentis Ṯānī
Abdalla Nasirii filius Chalifae filii gentis Ṯānī (Arabice عبد الله بن ناصر بن خليفة آل ثاني - ʿAbdallāh ibn Nāṣir ibn Ḫalīfa Āl Ṯānī; in urbe Doha natus) est politicus Quatariae.
E familia regnante Quatariae ortus, abnepos conditoris Mahometi Ṯānī filii, Abdalla Nasirii filius in Libano eruditus est apud universitatem Arabicam Berytensem ubi iuribus studuit. Dux vigilium secretorum iuxta ministerium rerum internarum Quatariense operam dedit. Ibidem minister vicarius anno 1995 merere coepit, ministro principali rerum internarum Abdalla Chalidi filio, primis ministris Abdalla Chalifae filio et Hamido Ǧāsim filio. Iussu cognati Tamimi Hamidi filii gentis Ṯānī, qui ad dignitatem emiri nuper accederat, Abdalla Nasirii filius die 26 Iunii 2013 primus minister et minister a rebus internis creatus est.
Sicagum
Sicagum, seu Sicagia seu Chicagia sive Chicagum,  sive Chicago , nonnumquam agnominibus Urbs Secunda et Urbs Ventosa dictum, est urbs ingens in Illinoesiá sita, magnitudine tertiá in Civitatibus Foederatis Americae.
Fere 2 896 016 hominum (secundum censum anni 2000) Sicagum habitant. Si totius conurbationis incolae in numero computantur, paene 10 000 000 sunt in toto.
Nomen
Agri lutulenti ad Michiganum Lacum proximi propter alium, quod hoc in loco fere surgit, a Potovatomis "Checagou" nominabantur. Primi Europaei nomen idem flumini dabant, usque urbs nomen dabatur. Nomen, ante urbem conditam, scribendo dabatur ut Chetagu et Shikago.
Universitas
Universitas (scil. studiorum) est institutio educationis superioris et investigationis quae gradus academicos in variis disciplinis academicis concedit.
Quae esse potest schola augustissima, in qua iuvenes (qui a disputationibus paedogogi et grammatici progressi sunt) erudiuntur, scientiaeque et artibus liberalibus student. Sic dicitur cosmos totus in tali schola inveniri posse.
Sicagum
Urbs condita
Oppidum Sicagum, quo 300 homines tum incolebant, die 12 Augusti 1833 conditum est. Cum finibus primis ad vias State, Madison, Desplaines, Kinzieque, oppidum superficiem 1 chiliometrum quadratum habuit. Sicagum 4 000 incolarum habens civitate Illinoesiae urbs condita est die 4 Martii 1837. Canalis Illinoesiensis et Michiganensis conferens Missisippium Fluvium atque Lacus Magnus anno 1848 aperta est, ut naves mercem ferrens a Michigano Lacu ad Sinum Mexici per Missisippium Fluvium navigarent.
Universitas
Origines universitatum hodiernarum Aevo Medio locantur. Illis in principiis, trivium et quadrivium praecipue elaborabantur, primo quorum iuvenes baccalaureus meruere poterant, magistrique secundo salutabantur. Cum postea in iure, medicina, aut theologica periti essent, doctores tandem fierent. Gradus manserunt per saecula, sed nunc in multis scientiis sapientia petitur.
Sicagum
Magnum Sicagi Incendium
Maior urbis pars anno 1871 a Magno Sicagi Incendio incenditur. Urbs prope delenda est: 300 incolae mortui sunt, 18 000 aedificia combusta sunt, et paene 100 000 e 300 000 incolarum sine domibus fuerunt. Ignes propter copias ligni aucti sunt: viae, crepidines, et multa aedificia lignea facta erant. Duces urbis propter cinerem tabulam rasam habuerunt. Sequentibus annis, Sicagum novis aedificiis clarum factus est. Aedificium Cautionis Domesticae (Anglice Home Insurance Building), adamante constructum, primum caeliscalpium anno 1885 factus est.
Universitas
Erant Medio Aevo duae universitatum formae, primo universitas scholarum, secundo universitas magistrorum. Forma universitatum Oxoniensis et Cantabrigiensis saepe non comprehenditur: ibi collegia universitatem formant.
Sicagum
Seditiones in faeni foro factae (Res Haymarket)
Anno 1886 in Americá Septentrionali, operatores pugnabant ut temporis spatium quo per diem laborandum erat ad octo horas diminuerent et ita protestationes in urbe fecerunt. Ministri publici die 3 Maii plures operatores interfecerunt et 4 Maii quisdam bombam in faeni foro in turmam ministrorum iecit et plures ministros necavit. Quamobrem quattuor duces operatorum poeni funali multati sunt. Eius rei memoriae causa in multis regionibus Civitatum Foederatarum exceptis Dies Laboris usque ab annum 1990 celebratur.
Portus Ericis
Portus Ericis, recentius Erix, Italice Lerici, est urbs Italiae et municipium, circiter 10 290 incolarum, in regione Liguria, in provincia Spediensi sita.
Sicagum
Geographia
Sicagum in septentrionali orientalique Illinoesia prope meridionalem occidentalemque partem Michigani Lacus stat. Urbe apud ostium Sicagoensis Fluvii circa 1830 condita, et multi aedes improbi sunt. Secundum Censum Civitatium Foederatarum, Sicagum superficies 606.1 km², cuius 588.3 km² terra sunt atque 17.8 km² aqua, habet.
Portus Ericis
Portus Ericis sub monte Illicis sita est ad litora Sinūs Spediensis qui interdum "sinus Ericis" nuncupatur.
In hac urbe conficiebatur iusculum dactylorum modo Portus Ericis (zuppa di datteri alla Lericina).
Gontranus I
Gontranus I (natus 534 vel 532, mortuus Cabilloni 28 Martii 592) erat rex Francorum ab anno 561 ad usque mortem. Gontranus filius quartus regis Chlotharii I erat, qui filius Chlodovechi I regnum primo cum fratribus, ab anno 558 solus regnaverat. Post mortem Chlotarii regnum iterum inter quattuor filios divisum est: inter Gontranum, qui Burgundiam accepit et Aurelianum caput elegit et Charibertum et Sigibertum I et Chilpericum I. Chariberto anno 567 mortui tres reliqui fratres eius regionem inter se diviserunt, sed Chilperich et Sigibertus de praeda ad bellum venerunt, quod Gontranus frustra prohibere conabatur. Anno 575 Sigibertus caesus est et Chilpericus cum Gontrano de eius regnum litigaverunt. Itaque Gontranus anno 577 foedus cum Childeberto II, filiolum septem annorum Sigiberti, fecit et eum adoptavit, ne pars Sigiberti ad Chilpericum veniret. Chilperico a nobilibus suis, qui rerum potiri in animo habuerant, necato precibus viduae reginae Fredegundis vicarius factus est regis infantis Chlotarii II, sed re vera nobiles pro rege Chlotario rexerunt.
Sicagum
Geographia
Urbs in terra aequali sedet, quo altitudo mediocris 176 metra super aequor maris stat. Loca, quae 176 metra super aequor maris stant, demississima cum litore lacus adsunt. Locus qui 203 metra super aequor maris est altissimus prope Vias 95am Occidentalemque natura stat. Duo flumina per Sicagum fluunt: Flumen Sicagonis et Flumen Calumetus.
Gontranus I
Coniuratione nobilitatis contra Childebertum detecta Gontranus, quod filiis suis quattor iam mortuis heredem non habuit, anno 587 Childebertum foedere quodam heredem regni sui fecit. Nam ambo rex pericula domui Merovingorum instatura animadverterat, si nobiles pro regibus infantibus recturi essent. Ob hoc foedus anno 592, cum Gontranus mortuus est, Childebertus II Burgundiam heres accepit.
Caletrum
Caletrum  (alia nomina: Aletrium, Caletrium ) (Italiane: Calitri) est oppidum Italiae et municipium, circiter 5 400 incolarum, in Regione Campania, in Provincia Abellinensi et in Hirpinia historica ac geographica regione situm. Incolae Aletrani seu Caletrani appellantur.
Sicagum
Caelum
Sicagum habet caelum varium, sicut maior Medio-Occidentis pars, et quattuor tempora clara. Sicagum 965 mm imbris omni anno accipit. Imber aestate pluit maxime, quamquam tonare saeve plus solet quam pluere longe. Nix hieme, quae aridior est quam aestas, ningit.
2055 Dvořák
2055 , olim designatione 1974 DB agnitus, est asteroides systematis solaris nostri, asteroidibus Transmartiais attributus. Astronomis terrestribus magnitudinem absolutam monstrat. Die  a Luboš Kohoutek, astronomo apud Observatorium Hamburgensis versato, repertus est. Origo nomins est apud honorem Antonini Dvořák.
Sicagum
Lex et gubernatio
Sicagum est sedes Comitatus Cook. Gubernatio urbis partes duas habet, quarum una ius scribendi facit, altera legem administrandi curat. Praefectus Sicagi legem administrandam ducit curans annorum quattuor spatium. Ab anno 1989 Ricardus M. Daley, cuius pater etiam praefectus fuerat, praefectus fuit. Electores Sicagi Factionem Democraticam magna in parte saeculi vicensimi saepissime eligunt. Sicagum clarum propter "machinam" civilem corruptionemque est.
2055 Dvořák
Rerum orbitalium ratio epochae constitit. Qua epocha 2055 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Sicagum
Musea
Anno 1998, urbis Sicagi Museum Field, quod iuxta litora lacús stat, apertum est. Huic museo sunt tria musea. Sunt:
Alia musea Sicagi sita sunt:
464 Megaira
464 , olim designationibus 1901 FV, 1929 AH, A912 JB, A912 JC, et A916 FD agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Maximiliano Wolf in Observatorio Civitatis Heidelbergae-Konigstulae versato repertus est.
Rerum orbitalium ratio epochae constitit. Qua epocha 464 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Nouziers
Nouziers  est commune Francicum 238 incolarum (anno 2011) praefecturae Crosae in regione Lemovicensi.
Laparade
Laparade  est commune 461 incolarum (anno 2011) praefecturae Oltis et Garumnae in Franciae occidentalis regione Aquitania.
Lingua Vegliota
Lingua Vegliota potest esse:
Andreas Mitchell
Andreas Mitchell, vulgo plene Andrew John Bower Mitchell (Londinii in regione urbana Hampstead natus die 23 Martii 1956) est rerum politicarum peritus Britannicus factionis Conservativae.
Andreas Mitchell alumnus est Scholae Rugbeiensis et Collegii Iesu apud Cantabrigienses. Legatus apud Parlamentum Regni Uniti ab anno 1987 usque ad annum 1997, munere populi Gedling, iterum a die 7 Iunii 2001 usque hodie munere populi Sutton Coldfield fungitur. Primo ministro Davide Cameron Andreas Mitchell secretarius civicus pro evolutione internationali meruit a die 12 Maii 2010 ad 4 Septembris 2012. Deinde a consilio ministrorum decedens congregator (whip) factionis Conservativae factus est, sed hoc munus mox die 19 Octobris 2012 resignavit ut qui vigiles intempestive obiurgavisset.
Tachybaptus ruficollis
Tachybaptus ruficollis est species aviaria generis Trachybapti. In Europa, Africa, Asia habitat.
Le baruffe chiozzotte
Le baruffe chiozzotte (Latine scilicet "Altercatio Clodiana") est clarum opus theatrale a Carolo Goldoni scriptum et anno 1762 primum editum.
Nexus externus
Textus originalis / Venetice (pdf)
Raids
Raids  est commune 197 incolarum (anno 2009) praefecturae Manicae in Franciae borealis provincia Normannia Inferiori.
Nouzerolles
Nouzerolles  est commune Francicum 104 incolarum (anno 2011) praefecturae Crosae in regione Lemovicensi.
Vregny
Vregny est commune Francicum 90 incolarum (anno 2011) praefecturae Axonae in regione boreali Picardia.
Liber I Paralipomenon
Liber I Paralipomenon est liber Biblicus. Hebraice hic liber - e sententia Librorum Regum sefer divrei ha-yamim le-malkhei Yehudah (quod Latine sonat " ..ecce scripta sunt in libro annalium regum Israel") - דִּבְרֵי הַיָּמִים א, "Divrei Hayamim Álef"", id est Latine "Chronica", "Annalia", appellatus est. Argumenta huius libri sunt:
Hermeray
Hermeray est commune Francicum 953 incolarum (anno 2012) praefecturae Evelinarum in regione Insula Franciae.
2056 Nancy
2056 , olim designationibus A909 TB, 1929 VQ, 1942 RA1, 1962 XE, 1972 VC1, et 1974 HL2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Iosepho Helffrich, astronomo apud Observatorium Civitatis Heidelbergae-Konigstulae versato, repertus est.
Rerum orbitalium ratio epochae constitit. Qua epocha 2056 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Paulus LePage
Paulus LePage, praenominibus vulgaribus Paul Richard (Lewistoniae natus die 9 Octobris 1948) est politicus Cenomannicae.
Genitoribus Canadensibus Catholicis pauperibus, Paulus LePage Lewistoniae in vico Little Canada inter Francophonos educatus est. A patre fere semper ebrio annum aetatis duodecimum agens refugus in stabulario, in lupanare, denuo apud familias contubernalium dormiebat dum lixa apud tabernas victum quaerebat. Schola nihilominus absoluta, linguam Anglicam male loquens, a Collegio Husson aegre acceptus est. Rebus commercialibus ibi et apud universitatem Mainensem studuit. Lignarius in Novo Brunsvico et in civitate nativa operam dedit. Factionis republicanae sodalis, praefectus urbi Waterville ab anno 2003, deinde gubernator Cenomannicae ab urbe 2011 meruit.
Pictor Oeonoclis
Pictor Oeonoclis fuit pictor vasorum Atticorum figuris rubris ornatorum. Annis fere ab 480 ad 470 a.C.n. laboravit. Opera eius fere sexaginta recognoscuntur. Vasa nonnulla dedicatione signavit ΟΙΟΝΟΚΛΗΣ ΚΑΛΟΣ 'Oeonocles formosus [est]', unde agnomen ab eruditis usitatum; verum nomen ignotum manet.
Lannes (Oltis et Garumna)
Lannes  est commune 433 incolarum (anno 2011) praefecturae Oltis et Garumnae in Franciae occidentalis regione Aquitania.
Lingua Liburnica
De Lingua Liburnica, id est, sermone Liburnorum ad ora maris Adriatici aevo antiquo habitantium, fere nihil scimus. Ex etymologiis nominum propriorum opinabilibus quidam ad linguam Veneticam antiquam adsociant. Sunt qui ratione infirma hunc sermonem in familiam "palaeo-Balcanicam", inter Italicam et Illyricam, collocantes historiam linguae Liburnicae usque ad tempus nostrum deducunt (vide etiam Lingua Neoliburnica).
Bertrandus Delanoë
Bertrandus, vulgo Bertrand Delanoë (natus die 30 Maii 1950 Tunete in urbe Tunesiae), patre et matre Carthaginiensibus, est politicus Francicus factionis Socialistarum. Anno 2001 magister civium Lutetiae electus est, quod officium, anno 2008 rursus electus, usque ad 2014 tenuit, successore ab hoc anno Anna Hidalgo. Homophylophilia sua anno 1998 manifestata, pro iuribus homophylophilorum pugnat.
Hippone Zaryto (Bizerte) Tunesiae et ab anno aetatis tredecimo Segoduni praefecturae Avarionis educatus est. Rebus oeconomicis apud universitatem Tolosanam studuit. Consiliarius municipalis urbis Lutetiae anno 1977 electus est, collegis Leonillo Jospin, Daniele Vaillant et Claudio Estier (qui omnes celebri annis 2000 facti erunt). Inter 1981 et 1986 legatus est ad Conventum Nationalem.
Lamontjoie
Lamontjoie  est commune 522 incolarum (anno 2011) praefecturae Oltis et Garumnae in Franciae occidentalis regione Aquitania.
Arrens-Marsous
Arrens-Marsous (Occitanice Arrens-Marçós) est commune Francicum 737 incolarum (anno 2014) praefecturae Pyrenaei Superioris in regione australi Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Holmus
Holmus sive hulmus (-i m.) sive holmis (-is m.) sive holm (indecl. n.) est nomen quod insuletum accipit in Boreo-Europaeis nationibus, et etiam est in usu velut suffixo Insulis Normannicis.
Nouzerines
Nouzerines  est commune Francicum 250 incolarum (anno 2011) praefecturae Crosae in regione Lemovicensi.
Durban-sur-Arize
Durban-sur-Arize  est commune Francicum 163 incolarum (anno 2010) praefecturae Arigiae in regione Meridiano et Pyrenaeo.
Nuscum
Nuscum  (alia nomina: Numistro ) (Italiane: Nusco) est oppidum Italiae et municipium, circiter 4 280 incolarum, in Regione Campania et in Provincia Abellinati situm. Incolae Nuscani appellantur.
Sententia
Sententia municipalis est: PRUDENS SICUT SERPENS.
Ecclesia Catholica Romana
Nuscum, cum Fano Sancti Angeli de Langobardis, Compsa et Bisacia, sedes episcopalis Ecclesiae Catholicae Romanae cum Archiepiscopo est. Nomen sedis episcopalis Archidioecesis Sancti Angeli de Lombardis-Compsana-Nuscana-Bisaciensis est.
Fractiones
Ponteromito.
Municipia finitima
Bagnoli Irpino, Cassano Irpino, Castelfranci, Lioni, Montella, Montemarano, Sant'Angelo dei Lombardi, Torella dei Lombardi.
Quinéville
Quinéville  est commune 302 incolarum (anno 2009) praefecturae Manicae in Franciae borealis provincia Normannia Inferiori.
Wassigny
Wassigny est commune Francicum 971 incolarum (anno 2011) praefecturae Axonae in regione boreali Picardia.
The Mask
The Mask est pellicula comica, quae partim etiam ad phantasmatis genus pertinet, anno 1994 a Carolo Russell moderatore cinematographico edita.
Claudius Monet
Claudius Monet (natus Lutetiae die 14 Novembris 1840; Giverny in oppido mortuus die 6 Decembris 1926) fuit pictor Francicus. Amicus erat pictoris Gustavi Courbet, scriptoris Octavii Mirbeau, sculptoris Augusti Rodin.
Vita
Monet pueritiam Franciscopoli peregit, ubi et primas picturas creavit; in schola gryllis condiscipulos exhilaravit. Postea lintearius Eugenius Boudin hortabatur picturam sub divo, qua in Claudio amor naturae marisque augebatur. Anno 1859, Lutetiam petivit, et Academiam Helveticam intravit, ubi Camillum Pissarro cognovit. Biennium post in septem annos servitio militari obligabatur, quam rem infirmus et typho laborans iam anno 1862 interrumpere debuit. Relaxandi causa in septentrionem Franciae regionem revertit, ubi ab amita adhortatio artium sequendarum audita est. Revera isto tempore ex amicitia cum artifice Ioanne Bartholdo Jongkind permultas scientias se docere potuit. Bello Germano-Francico indicto, cum Pissarro Londinium iit, qua in urbe Tamesis fluvius et Viridarium Hyde depingebantur, et Gulielmi Turner opera magnum effectum habebant. Lutetiae autem cum eo congregabantur Pissaro, Fredericus Bazille, Petrus Augustus Renoir et Alfredus Sisley, qui impressionismum condiderunt: anno 1874 Monet in Franciae capite tabulam suam De solis ortu impressionibus monstraverat, cui colores fortissimi erant, et ludibrium a criticis acre noceret.
Xylographia Iaponica, quae ex anno 1850 in Europa nota erat, Claudium valde movebant; crumina diu aegrotante Monet anno 1883 demum primam expositionem propriam celebrare potuit. Quo anno domum ad Giverny sibi comparavit cuius caespes hortusque, quos ipse excogitabat colebatque, inspirationi ad multa artificia erant. Novissimis annis cancro, morbo articulari et glaucomate laborans, munus suum numquam deposuit. Genus pingendi impressionisticum, quod dicitur, semper pergebat.
Gravitudo
Monet inter primos fuit, qui temporis momenta in natura sub divo capere temptavit: officina relinquenda erat ut imagines extra casam caperentur: ea technica sensim ab omnibus impressionistis animo mentique mandabatur. Sunt qui eum vocent impressionismi patrem. Praeter naturam et vitam quotidianam penicillo burgensem narrare solebat.
Fonti maximae gratiae fiebat hortus proprius ad Giverny, in quo arbores pomiferas, plantas permultarum specierum, flores et stagna poni iussit. Hortulanis pluribus curae erat ut secundum anni tempora pulchritudo numquam cederet. Etiam elementa multa Asiatica implanatabantur (cum bambusoideis, cerasis, prunis armeniacis), quae in multis imaginibus ad placitum conspici possunt. Notissimum est argumentum de ponte ligneo Iaponico super stagnum nymphaearum. Monet identidem res easdem in viridario sitas depinxit quae variis temporibus, caelis, lucibus monstrarentur; lucem colore clariore atque penicillo tenero exprimere temptavit. Accidit ut natura ambiens ab aquarum speculo reflecteretur, et nova compositio sese commiscens nasceretur.
Universitas Harvardiana
Universitas Harvardiana Cantabrigiae in re publica Massachusettensium est, socius Foederis Hederani. Quod anno 1636 consultu senatus coloniae Massachusettensis conditum est collegium Harvardianum (pars scholasticis gradu primo devota), prima aetate inter universitates Americanas est. Ab origine Novum modo Collegium nominatum; nomen Harvardianum ab exemplo Ioannis Harvard, donatoris primi, anno 1639 sumpsit. Titulum universitatis primo Harvardianae datum est a charta rei publicae Massachusettensis anno 1780.
Statua nota stat in campo Harvardiano quae "falsorum trium" statua vocatur (vide imaginem iuxta verba). Dicitur Ioannem Harvard conditorem monstrare, sed re vera et Ioannes Harvard conditor non fuit et statua ipsa a visu alicuius discipuli ficta est, etiam annus faciendi in statua scriptus falsus est.
In universitate sunt multae ordines vel scholae, in quarum numero sunt Collegium Harvardianum, Schola Gradualis Artium Scientiarumque, Schola Divinitatis, Schola Kennediana, Schola Medica, et aliae.
Artes athleticae
Universitas est socius Foederis Hederani.
Vajont, un'orazione civile
Vajont, un'orazione civile (Latine scilicet "Valleo, oratio civilis") est clarum opus theatrale a Marco Paolini scriptum et die 9 Octobris 1997 primus editum. In hoc spectaculo ipse Paolini enarrat cum die 9 Octobris 1963 iuxta Bellunum quasi 2000 homines a ingenti aquae volumine e mole a montis ruina educto necati sunt (vide Inundationem Valleonis), quamquam iam antea multa monita fuerat hanc molem insidiosam fuisse.
Radio Studio 54 Network
Radio Studio 54 Network (Italiane; Latine fortasse 'Reticulum Radiophonicum Studio 54') est Italica statio radiophonica Locrorum Epizephyrii (Provincia Rhegina) in regione Bruttio Calabriae Novae die 6 Iunii 1985 a Petro Panetta et Francisco Massara condita. Cuius sententiola est versiculum Roberti Marley: "Pulchritudo musicae est, cum te percutit, dolorem non sentire."
Corbère-Abères
Corbère-Abères  est commune 93 incolarum (anno 2007) praefecturae Pyrenaeorum Atlanticorum in Franciae australis regione Aquitania.
Quibou
Quibou  est commune 881 incolarum (anno 2008) praefecturae Manicae in Franciae borealis provincia Normannia Inferiori.
Il servitore di due padroni
Il servitore di due padroni (scilicet Latine  Servus duorum dominorum) est comoedia generis quod dicitur Commedia dell’arte (Latine Artis comoedia) et clarum opus theatrale a Carolo Goldoni scriptum et anno 1746 primus Mediolani editum.
Nouhant
Nouhant  est commune Francicum 315 incolarum (anno 2011) praefecturae Crosae in regione Lemovicensi.
Vallis Sabia
Vallis Sabia (alia nomina: Vallis Sabina, Vallis Sabii) (Italiane: Valle Sabbia/Val Sabbia/Val di Sabbio) est vallis Italiae, in Regione Langobardia et in Provincia Brixiana sita. In hac valle fluit flumen Clesis. Incolae Sabini appellantur.
Watigny
Watigny est commune Francicum 372 incolarum (anno 2011) praefecturae Axonae in regione boreali Picardia.
Rabós
Rabós (Hispanice: Rabós) est commune Hispanicum in Catalauniae Provincia Gerundensi situm, cui anno 2011 196 incolarum sunt.
Cardesse
Cardesse  est commune 250 incolarum (anno 2007) praefecturae Pyrenaeorum Atlanticorum in Franciae australis regione Aquitania.
Programma computatrale
Species programmatum
Adsunt multae programmatum species. Systema administrativum computatrale est programmatum fundamentalium coniunctum quod principales computatri functiones interactionesque administrat. Alia programmata sunt programmata compilandi, editionis, tabularum computativarum, epistularum electronicarum, per interrete navigandi, et ludorum computatralium. Etiam sunt programmata ut nos ipsi scribamus.
Linguae computatrales
Medium computatri processorium solum iussa computatralia scripta in sua Lingua machinarum fungitur, sed haec lingua inter varia computatra differt, difficilisque est ea uti, quam ob rem habemus compilatra, programmata quae varias linguas programmandi ad linguam machinarum convertunt.
Linguae vel codices programmandi principales
Sunt milia linguarum computatralium, inter eas, exempli gratia:
Vinum Malvasiae
Vinum Malvasiae (sic praecipue fontes mediaevales, Graece ), rarius Malvasium et interdum Malvaticum, a saeculo XIII medio ad partes Europae borealis transfretatum est a portu Monovasiae seu Malvasiae e qua nomen cepit. Eodem aevo varietas vitium multis locis paeninsulae Peloponnesi seu Moreae cultivata est, nomine malvaticum. Hodie sub eodem nomine vinum in insula Materiae conficitur.
Cingium
Cingium (alia nomina: Cinthum, Cintum ac Cinglum) (Italiane: Cengio) est oppidum Italiae et municipium, in Regione Liguria ac in Provincia Savonensi situm.
Dun (Arigia)
Dun  est commune Francicum 585 incolarum (anno 2010) praefecturae Arigiae in regione Meridiano et Pyrenaeo.
Samuel Lee
Samuel Lee (natus die 14 Maii 1783 in vico Longnor Salopiensi in comitatu; mortuus die 16 Decembris 1852 in Barley comitatus Hertfordiensis) fuit presbyter Anglicanus, linguarum orientalium peritus, professor linguae Arabicae moxque regius professor linguae Hebraicae apud Cantabrigienses.
8970 Islandica
8970 , olim designationibus 1355 T-2 et 1992 CX1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Cornelio Ioanne van Houten, Ingrid Mortimer van Houten-Groeneveld, et Thoma Gehrels, astronomis apud Observatorium Palomar versatis, repertus est.
Rerum orbitalium ratio epochae constitit. Qua epocha 8970 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Arreau
Arreau (Occitanice Àrreu) est commune Francicum 844 incolarum (anno 2014) praefecturae Pyrenaei Superioris in regione australi Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
2057 Rosemary
2057 , olim designationibus 1934 RQ, 1967 TH, et 1977 SR agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Carolo Gulielmo Reinmuth, astronomo apud Observatorium Civitatis Heidelbergae-Konigstulae versato, repertus est.
Rerum orbitalium ratio epochae constitit. Qua epocha 2057 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Iacobus Borovskij
Iacobus Marci filius Borovskij, etiam Borovius (Russice Яков Маркович Боровский, tr. Jakov Markovič Borovskij; 1896–1994), philologus classicus Russicus Sovieticus, interpres et poeta Neolatinus fuit.
Iniit studia classica in gymnasio Petropolitano VII et postea in Universitate Petropolitana ubi discipulus fuit professorum illustrium Zieliński, Malein, Žebelëv, Cereteli, Tolstoj aliorumque doctissimorum.
Post dissertationem inauguralem cui titulus De Vergili codice Golicyniano publice defensam in cathedra philologiae classicae Universitatis Publicae Leninopolitanae laborabat. De linguis litterisque Latina et Graeca antiqua scripsit. Nonnulla opera, Latine aut Graece scripta, in Russicum traduxit.
Certamen Borovskianum in memoriam eius nominatus est.
Quettetot
Quettetot  est commune 743 incolarum (anno 2009) praefecturae Manicae in Franciae borealis provincia Normannia Inferiori.
Monembasia
Monembasia (ita Graece, ) seu Malvasia est urbecula et arx in paeninsula Laconiae orientalis stans, anno 538/539 condita. Medio aevo fuit portus satis celeber unde vinum (quod ab urbe nomen "Malvasiae" seu "Malvaticum" cepit) ad partes Europae boreales transfretatum est.
Historia
Quia ex temporibus imperatoris Iustiniani I vires ad limitem Danubii fluminis defendendum defecerunt incolae Peloponnesi insulae 583 incursiones Slavorum atque Avarorum fugientes in saxum invium se receperunt.
Per sequentia saecula oppidum fuit refugium culturae atque imperii Byzantini, etiam viam maritimam Constantinopolem atque Venetiam iungentem. Ibi etiam Chronicon Monembasiae conscriptum est.
Volventibus annis neque ulla vi populatorum neque impetui Arabum anni 1147 concessit. Traditur ager frumenti in arce una cum variis cisternis satis fuisse ad alendum gregem 30 hominum, quare castellum ad infinitum tempus defendi potuit.
Inter annos 1540 et 1690 Ottomanidae oppidum in potestate sua habebant, tum autem 1690 usque 1715 iterum ad Venetiam pertinebat qui eum anno 1715 foede facto Turcis restituerunt. Sequentibus saeculis populatio magis magisque minuta est: Cum maxime floreret inter 10.000 et 25.000 hominum numeravit, nunc autem ad paucas centurias reducta est.
Cum Turci oppidi postremo omnium propugnaculorum Graeciae potiti sunt eum etiam primo Graecis insurgentibus primo concedere coacti sunt. Anno 1822 hoc in oppidum primum conventum nationale Graeciae hodiernae conclamatum est. Tamen non revirescit sed immo quasi usque annum 1971 quasi ad desertum reductum est. In contraria ripa oppidum recentius nomine Gefira ("pons") ortum est, quare vetus Monembasia hodie etiam Kastro (id est Kastron) nuncupatum est.
Ex anno 1980 reconstructio antiqui oppidi coepit moxque Atheniensibus huc ferias agere placuit.
Çaro (Pyrenaeus Atlanticus)
Çaro  est commune 195 incolarum (anno 2007) praefecturae Pyrenaeorum Atlanticorum in Franciae australis regione Aquitania.
Ausugum
Ausugum  (alia nomina : Burgum Ausugi, Burgus Ausugus) (Italiane: Borgo Valsugana) est oppidum Italiae et municipium, in Regione Tridentino-Alta Athesia/Tirole Meridionali et in Provincia Libera Tridentina (Tridentinum) situm. Incolae Ausuganei, Borgesani appellantur.
Municipium pertinet ad Communitatem Ausuganeam ac Tesinam, cuius caput est.
Suvolla
Suvolla (Nederlandice Zwolle) est urbs Nederlandica et caput provinciae Transisalaniae. Incolarum 115 144 anno 2007 habuit.
Svolla Medio Aevo apud Isalam flumen condita est, nomine Suol (scil. "locus eminens"). Anno 1815, Svolla caput Transisalaniae facta est.
Depressio (animus)
Depressio est motus animi, at lingua Latina, quod notabile videatur, nonnulla verba et adiectiva ad describendum anima deprima noscit. Insunt praefixum de- et nomen pressionis, quod simul directionem vimque depressionis indicare vult. Hic motus symptoma morborum esse potest, sed non necessario. In arte, in musica enim et in litteris, artem scaenicam et sculpturis, verum in historia oeconomica (depressio oeconomica magna) et multis linguis phaenomenon depressionis exprimebatur.
Vicinitas depressionis
Notiones in depressionis vicinitate sunt: anhedonia, fletus, immobilitias, irritatio, lamentatio, melancholia, maeror, maestitia, perturbatio, pessimismus, querela, questus, resignatio, solitudo,stupor, tristitia.
Solitudo statum hominis describit, quo relatio eius cum homine vicino -realiter sive desiderata- abest vel aliena sentitur.
Liber II Paralipomenon
thumb|300 px|[[Templum Salomonicum in Nordisk familjebok restitutum]]
Liber II Paralipomenon seu Chronicorum (Hebraice, דִּבְרֵי הַיָּמִים ב, "Divrei Hayamim Bet") est liber Biblicus, cuius argumenta principalia sunt: Multae res huius operis e libris I et II Regum demptae sunt, quos auctor saepe citat: "Opera autem Asa prima et novissima scripta sunt in libro regum Iudae et Israel;" (II Par. 16.11) "Reliqua autem gestorum Ioatham et omnes pugnae eius et viae scriptae sunt in libro regum Israel et Iudae" (II Par. 27.7; cf. 28.26, 32.32, 35.26-27, 36.8). Citat et prophetia Isaiae: "Reliqua autem gestorum Oziae priorum et novissimorum scripsit Isaias filius Amos propheta" (II Par. 26.22); "Reliqua autem gestorum Ezechiae et misericordiarum eius scripta sunt in visione Isaiae filii Amos prophetae et in libro regum Iudae et Israel" (II Par. 32.32).
Laquedonia
Laquedonia  (alia nomina: Erdonia, Aquilonia , Cedonia  ) (Italiane: Lacedonia) est oppidum Italiae et municipium, circiter 2 350 incolarum, in Regione Campania, in Provincia Abellinati et in Hirpinia historica ac geographica terra situm. Incolae Laquedonienses vel Laquedonenses appellantur.
Ecclesia Catholica Romana
Laquedonia, cum Ariano Hirpino, sedes episcopalis Ecclesiae Catholicae Romanae est. Nomen sedis episcopalis Dioecesis Arianensis Hirpinus-Laquedoniensis est.
Insula Materiae
Insula Materiae (vulgo Ilha da Madeira) est insula Oceani Atlantici, haud longe a litore Africae septentrionalis distans. Est insula principalis provinciae autonomae insularum Materiae, pars civitatis Portugalliae.
Stellae Delphini
Hic habes indicem stellarum constellationis Delphini.
A Streetcar Named Desire
A Streetcar Named Desire (scilicet Latine Ferrivia Strataria Desiderium Appellata) est clarum opus theatrale a Tennessee Williams primus scriptum et anno 1947 primus editum, quod experientiam Branche DuBois, protagonta cum homophylophilia et morbu mentis scribat.
E hac opere anno 1951 pellicula (vide A Streetcar Named Desire) a Elia Kazan cum praeclaribus histrionibus Marlon Brando et Viviana Leigh facta est.
Pont-Saint-Pierre
Port-Saint-Pierre est commune Francicum 1'151 incolarum (anno 2011) praefecturae Eburae in regione boreali Normannia Superiore.
Herbeville
Herbeville est commune Francicum 263 incolarum (anno 2012) praefecturae Evelinarum in regione Insula Franciae.
Wiège-Faty
Wiège-Faty est commune Francicum 227 incolarum (anno 2011) praefecturae Axonae in regione boreali Picardia.